L 37/60
EL
Επίσημη Εφημερίδα της Ευρωπαϊκής Ένωσης
18.2.2022
ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2022/221 ΤΗΣ ΕΠΙΤΡΟΠΗΣ της 16ης Φεβρουαρίου 2022 για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από το Ηνωμένο Βασίλειο στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) [κοινοποιηθείσα υπό τον αριθμό (2022) 798] (Το κείμενο στην αγγλική γλώσσα είναι το μόνο αυθεντικό)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) αριθ.
1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ.
352/78, (ΕΚ) αριθ.
165/94, (ΕΚ) αριθ.
2799/98, (ΕΚ) αριθ.
814/2000, (ΕΚ) αριθ.
1290/2005 και (ΕΚ) αριθ.
485/2008 του Συμβουλίου (1), και ιδίως το άρθρο 52, σε συνδυασμό με τα άρθρα 131 και 138 της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, Αφού ζήτησε τη γνώμη της επιτροπής των γεωργικών ταμείων, Εκτιμώντας τα ακόλουθα: (1)
Σύμφωνα με το άρθρο 52 του κανονισμού (ΕΕ) αριθ.
1306/2013, η Επιτροπή προβαίνει στους αναγκαίους ελέγχους, ανακοινώνει στο Ηνωμένο Βασίλειο τα αποτελέσματα των ελέγχων αυτών, λαμβάνει υπό σημείωση τις παρατηρήσεις του Ηνωμένου Βασιλείου, διοργανώνει διμερείς διαβουλεύσεις για την επίτευξη συμφωνίας και ανακοινώνει επίσημα τα συμπεράσματά της στο Ηνωμένο Βασίλειο.
(2)
Το Ηνωμένο Βασίλειο είχε τη δυνατότητα να ζητήσει να κινηθεί διαδικασία συμβιβασμού, αλλά δεν το ζήτησε.
(3)
Σύμφωνα με τον κανονισμό (ΕΕ) αριθ.
1306/2013, μπορούν να χρηματοδοτούνται μόνον οι γεωργικές δαπάνες οι οποίες πραγματοποιήθηκαν με τρόπο που δεν αντιβαίνει στο δίκαιο της Ένωσης.
(4)
Από τους διενεργηθέντες ελέγχους και τα αποτελέσματα των διμερών διαβουλεύσεων, προέκυψε ότι μέρος των δαπανών που δηλώθηκαν από το Ηνωμένο Βασίλειο δεν πληροί την εν λόγω απαίτηση και, κατά συνέπεια, δεν μπορεί να χρηματοδοτηθεί από το ΕΓΤΕ και το ΕΓΤΑΑ.
(5)
Είναι σκόπιμο να αναφερθούν τα ποσά τα οποία δεν αναγνωρίζεται ότι βαρύνουν το ΕΓΤΕ και το ΕΓΤΑΑ.
Τα εν λόγω ποσά δεν αφορούν δαπάνες που πραγματοποιήθηκαν πριν από την περίοδο των είκοσι τεσσάρων μηνών που προηγήθηκε της γραπτής ανακοίνωσης της Επιτροπής προς το Ηνωμένο Βασίλειο σχετικά με τα αποτελέσματα των ελέγχων.
(6)
Στα ποσά που αποκλείονται από τη χρηματοδότηση της Ένωσης με την παρούσα απόφαση θα πρέπει επίσης να λαμβάνονται υπόψη τυχόν μειώσεις ή αναστολές σύμφωνα με το άρθρο 41 του κανονισμού (ΕΕ) αριθ.
1306/2013, λόγω του γεγονότος ότι οι εν λόγω μειώσεις ή αναστολές είναι προσωρινού χαρακτήρα, και με την επιφύλαξη των αποφάσεων που λαμβάνονται σύμφωνα με το άρθρο 51 ή το άρθρο 52 του εν λόγω κανονισμού.
(7)
Για τις περιπτώσεις τις οποίες αφορά η παρούσα απόφαση, η εκτίμηση των ποσών που πρέπει να αποκλειστούν λόγω μη συμμόρφωσης με το δίκαιο της Ένωσης κοινοποιήθηκε από την Επιτροπή στο Ηνωμένο Βασίλειο με σχετική συνοπτική έκθεση (2).
(8)
Η παρούσα απόφαση δεν προδικάζει τα δημοσιονομικά συμπεράσματα τα οποία μπορεί να συναγάγει η Επιτροπή βάσει των αποφάσεων του Δικαστηρίου της Ευρωπαϊκής Ένωσης σε υποθέσεις που εκκρεμούσαν στις 30 Σεπτεμβρίου 2021,
(1) ΕΕ L 347 της 20.12.2013, σ. 549.
(2) Ares(2021)7820062.